b"\n_START_ARTICLE_\nCarlos Santana\n_START_SECTION_\nTidlig liv og karriere\n_START_PARAGRAPH_\nSantana ble f\xc3\xb8dt av Jose Santana og Josefina Barragan i Autl\xc3\xa1n de Navarro, Jalisco, Mexico, med sine to br\xc3\xb8dre \xe2\x80\x93 Antonio og Jorge \xe2\x80\x93 og fire s\xc3\xb8stre \xe2\x80\x93 Laura, Irma, Leticia og Maria. Carlos' far spilte fiolin og var med i en mariachitropp. Unge Carlos f\xc3\xb8rte familiens musikalske tradisjoner videre. Han l\xc3\xa6rte seg \xc3\xa5 spille fiolin f\xc3\xb8r han begynte med gitar da han var \xc3\xa5tte \xc3\xa5r gammel. P\xc3\xa5 dette tidspunktet hadde familien flyttet til Tijuana. Carlos opptr\xc3\xa5dte av og til sammen med farens mariachigruppe, men begynte \xc3\xa5 mislike det da han ble eldre. Santana spilte senere bass og gitar p\xc3\xa5 strippeklubber og barer i Tijuanaomr\xc3\xa5det. Han var imponert over den lokale bluesgitaristen Javer Batiz._NEWLINE_Carlos ble i Tijuana da familien hans flyttet til San Francisco i California, men flyttet etter dem da han fylte tretten \xc3\xa5r._NEWLINE_I San Francisco f\xc3\xb8lte han seg u\xc3\xb8nsket og r\xc3\xb8mte sin vei flere ganger. Carlos f\xc3\xb8lte at han ikke trengte \xc3\xa5 g\xc3\xa5 p\xc3\xa5 skole og likte \xc3\xa5 v\xc3\xa6re alene, og v\xc3\xa6re \xc2\xabkonge i sin egen verden\xc2\xbb tilbake i Tijuana. Han likte ikke den popul\xc3\xa6re musikken til The Beach Boys og Jan & Dean som mange barn p\xc3\xa5 skolen hans i USA gjorde p\xc3\xa5 den tiden. Etter endelig \xc3\xa5 ha blitt overtalt av familien til \xc3\xa5 bli v\xc3\xa6rende i San Francisco ble han uteksaminert fra Mission ungdomsskole i 1965. Carlos bidro til familiens \xc3\xb8konomi,ved \xc3\xa5 ta seg en jobb (oppvask i storkj\xc3\xb8kken). _NEWLINE_Musikklivet i San Francisco falt ham mere og mere i smak. Ofte snek han seg bort til Bill Graham's Fillmoore Auditorium for \xc3\xa5 h\xc3\xb8re p\xc3\xa5 sine favoritter: Muddy Waters, The Paul Butterfield Blues Band, The Grateful Dead og mange andre store rock, blues og jazzmusikere som opptr\xc3\xa5dte der. Carlos Santana spilte blues innen den f\xc3\xb8rste utgaven av bandet Santana ble til. Det store gjennombruddet ble opptredenen p\xc3\xa5 Woodstock-festivalen i 1969. Han har f\xc3\xa5tt en stjerne p\xc3\xa5 Hollywood Walk of Fame.\n_START_SECTION_\nMeditasjon\n_START_PARAGRAPH_\nSantana har lenge v\xc3\xa6rt interessert i meditasjon og \xc3\xb8stlig filosofi. Hans guru har gitt ham navnet Devadip."